el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el el el en el en el en el el el el el el el el el el el el el en en el el el en el el el en el el el el el el el el el el el en el el el el en el en el el en en en en en en en en en en en en en en en el en en en en en en en en en en en en en en en en el el
Disclaimer: Αυτά τα previews είναι κείμενα που ανέβαζα στο φόρουμ από το 2017 κάθε αγωνιστική, ώστε να έχουμε ένα thread για να συζητάμε τα τεκταινόμενα κάθε εβδομάδας. Τα παιδιά εκεί θεώρησαν ότι είναι ιδιαίτερα επιτυχημένα, και πρότειναν να ανέβουν εδώ. Aπό φέτος, όμως, στεγαζόμαστε στην πιο διαδραστική πλατφόρμα του Discord!
Για αυτό μη χάνετε χρόνο. Μπείτε στο Discord και στην παρέα! Έχουμε ανοίξει συζητήσεις για NFL μέχρι και την καλύτερη μπάντα της μέταλ σκηνής εκεί μέσα.
Πέντε εβδομάδες έχουν περάσει από την εκκίνηση μίας ταραχώδους σεζόν και, κάπως, το NFL έχει καταφέρει να κόψει και να ράψει το πρόγραμμα χωρίς να προσθέσει παραπάνω αγωνιστική. Τα byes ανακατεύονται διαρκώς, οι ομάδες περιμένουν να δουν αν θα αλλάξει το πρόγραμμά τους, κι η πιθανότητα της παραμονής παικτών εντός των τοιχών α λα NBA συζητιέται όλο και περισσότερο. Παρόλα αυτά, οι Tennessee Titans απέδειξαν ότι, αν είσαι μία οργανωμένη και συγκεντρωμένη ομάδα, ακόμα κι οι απρόσμενες μεταθέσεις των αγώνων δεν μπορούν να σε εμποδίσουν. Τις προσπερνάς με τα χέρια μπροστά.
Δεν μπορείς να σταματήσεις να το βλέπεις, έτσι; Άσχετο που ο Derrick Henry έτρεξε μόλις για 5 γιάρδες σε αυτή τη φάση. Είναι η δήλωση πίσω από την κίνηση που αφήνει το στίγμα της. Οι Titans το λένε ξεκάθαρα, όσο το είπε η εμφατική νίκη του 42 – 17 επί των Buffalo Bills, που τους διατήρησε το αήττητο σερί και την πρωτιά στη division. Και μιας και πιάσαμε τους πρωτοπόρους, πάμε να δούμε τις ομάδες με τα ρεκόρ τους… και τι είχαν κάνει την τελευταία φορά που είχαν βρεθεί στην ίδια θέση.
Για την AFC, oι σημαιοφόροι των division είναι οι Pittsburgh Steelers για την AFC North (αήττητοι στο 4 – 0), οι προαναφερθείντες Τennessee Titans για την AFC South (επίσης αήττητοι στο 4 – 0), οι Kansas City Chiefs για την AFC West κι οι Buffalo Bills για την AFC East, αμφότεροι στο 4 – 1 μετά από αναπάντεχες ήττες την περασμένη αγωνιστική.
Οι Steelers ίσως έχουν κάνει το μεγαλύτερο… ταξίδι για έναν τέλειο Σεπτέμβρη. Η τελευταία φορά που ξεκίνησαν 4 – 0 ήταν το “προπολεμικό” 1979, την εποχή που μεσουρανούσε η “Ατσάλινη Αυλαία” κι ο Terry Bradshaw. Τελείωσαν τη σεζόν με ένα Super Bowl, το τέταρτο στη σειρά που θα έπαιρναν τη δεκαετία του ’70, και το τελευταίο τρόπαιο που θα έβλεπε η ομάδα του σπουδαίου Chuck Noll.
Το δεύτερο καλύτερο ξεκίνημα αποτελεί το 4 – 0 για τους Titans, οι οποίοι το κατάφεραν άλλη μία φορά, το 2008. Κάτω από τον βετεράνο περιπλανώμενο QB Kerry Collins, και τον πρωτοετή Chris Johnson, οι Titans έκαναν σεφτέ δέκα σερί νικών, τελείωσαν πρώτοι στην περιφέρεια, και σε μία περίεργη αντίγραφη της περσινής σεζόν από την ανάποδη, έχασαν στον Divisional αγώνα από τους Baltimore Ravens.
Για τους Chiefs, είναι σαν να μην πέρασε καν ο χρόνος. Στο 4 – 1 βρίσκονταν και πέρσι, κι εν τέλει κατέκτησαν κι αυτοί το Super Bowl. Καλό, τελικά, να έχεις 4 νίκες με το που μπει ο Οκτώβρης.
… ή μήπως όχι; Στην περίπτωση των Bills, κι οι ίδιοι ξεκίνησαν 4 – 1 πέρσι, για να χάσουν στον Wild Card αγώνα ενάντια στους Houston Texans σε ένα από τα πιο… κουλά ματς που έχουμε δει. Η καλύτερή τους σεζόν με αυτό το ρεκόρ ήταν, αναφορικά, το 1990… η αρχή των 4 χαμένων Super Bowls.
Και πάμε τώρα στην NFC, των οποίων οι σημαοφόροι είναι οι Green Bay Packers (4 – 0) για τον βορρά, οι Tampa Bay Buccaneers (3 – 2) στο νότο κι οι Seattle Seahawks (5 – 0) για τη δύση.
To αήττητο ρεκόρ των Packers σίγουρα έχει εκπλήξει πολλούς που είχαν καταδικάσει την ομάδα με το κατακριτέο της φετινό Draft. Η αλήθεια είναι ότι αυτά που έχει καταφέρει είναι παντελώς χάρη στους παίκτες που ήδη είχε στο ρόστερ της, με έναν εξαιρετικό Aaron Rodgers να τραβάει τα σκοινιά. Το 4 – 0 δεν είναι, ωστόσο, από τα πιο ευχάριστα ρεκόρ για τους Τυροκέφαλους, καθώς την τελευταία φορά που το είχαν, το 2015, έχασαν σε έναν τρομερό αγώνα ενάντια στους Arizona Cardinals, ενώ το 2011, το 15 – 1 ρεκόρ δεν σήμαινε τίποτα για την ομάδα του Eli Manning, που τους έδιωξε κακήν κακώς από τα playoffs.
H Tampa Bay ίσως θα έπρεπε να μετριάσει την αισιοδοξία της με το 3 – 2. Παρόλο που δεν είναι το χειρότερο ρεκόρ, την τελευταία φορά που οι Bucs έκαναν το 4 – 2, το 2011, έχασαν δέκα σερί αγώνες, τελειώνοντας τέταρτοι στην NFC South, και φυσικά εκτός playoffs. Άουτς.
Kαι το Σιάτλ; Το ρεκόρ του Σιάτλ είναι το μόνο που δεν έχει προηγούμενο. To 2013 ξεκίνησαν με 4 – 0, και κατέκτησαν το Super Bowl. Μπορούν να το κάνουν και φέτος;
Κι η NFC East; Well…
Mιλήσα πριν για το αήττητο των Steelers, αλλά κι οι Cleveland Browns περνάνε από ένα σερί επιτυχιών που έχουν να δουν από την εποχή που η grunge ήταν στο απόγειό της. 1994 έδειχνε το ημερολόγιο την πιο πρόσφατη σεζόν που οι Browns είχαν ξεκινήσει 4 – 1, στο τελευταίο έτος πριν γυρίσει η γη ανάποδα για το franchise τους. Φέτος, σκοράρουν κατα ριπάς, όντας τέταρτοι σε ενεργητικούς πόντους, έστω κι αν δέχονται τους ίδιους σε κάθε ματς. Bέβαια, αυτά τα ωραία στατιστικά τα έκαναν με κάτι ομάδες όπως οι Cowboys κι οι Bengals. Παρόμοια, οι γηπεδούχοι φαίνονται να έχουν βρει την αίγλη που τόσο τους έλειπε πέρσι, με έναν Ben Roethlisberger να κινεί τα νήματα της επίθεσης με το ενάμιση χέρι που διαθέτει.
Πρόσωπο της ημέρας, ωστόσο, ίσως να μην αποδειχτεί κανένας από την επίθεση των δύο ομάδων. Αυτό το ματς θα είναι το πρώτο ματς για τον Myles Garrett ενάντια στους Steelers, από την περασμένη σεζόν όπου μεταξύ των 2 ομάδων, σε μία ανταλλαγή με τον αναπληρωματικό quarterback των Steelers Mason Rudolph, κατέληξε κάπως έτσι.
Αποβολές, διασείσεις, ένας κακός χαμός, κι εν τέλει, καμία δεν είδε playoffs, καθώς οι Baltimore Ravens σάρωσαν τη division. Τώρα, το ματς μπορεί να αποτελέσει αγώνας – δήλωση για τους Browns, και για έναν Garrett που ίσως να έχει βάλει στόχο για το βραβείο του Αμυντικού της Χρονιάς.
Την προηγούμενη Κυριακή, τέτοια ώρα, αυτές οι δύο ομάδες ήταν αήττητες, κι απολάμβαναν τις ανώτερες θέσεις στην περιφέρεια. 72 ώρες μετά, κι οι δυό τους υπέστησαν ήττες που κανείς δεν περίμενε. Η υπερομάδα του Patrick Mahomes χτύπησε στον τοίχο μίας άμυνας των Las Vegas Raiders που μέχρι πρόσφατα λέγαμε ότι δεν θα σταματούσε τον Σωτήρη Νίνη κοιμισμένο. Τελικά, οι Raiders δίδαξαν ταπεινοσύνη στους περσινούς πρωταθλητές, δείχνοντας ότι η AFC φέτος δεν θα μοιάσει στην περσινή. Ήταν, σίγουρα, ένα καλό σοκ⋅ οι Chiefs δεν είχαν χάσει ματς για σχεδόν ένα χρόνο. Κάτι που έκανε τους Raiders, που προηγούμενα έκραζαν τον Derek Carr, να τον κολλάνε αφίσα στο δωμάτιο.
Κι αν οι Chiefs έχασαν από τον Derek “Δεν Μου Δείχνουν Σεβασμό” Carr, οι Buffalo Bills υποτάχθηκαν στο μένος της ομάδας που όχι μόνο δεν σεβόταν κανείς, αλλά πολλοί ήθελαν να δουν να καίγεται στο έδαφος. Οι Tennessee Titans ήταν η πρώτη ομάδα στην οποία ανακοινώθηκαν πολλαπλά κρούσματα, ελέω μίας συνάντησης για προθέρμανση εκτός του προπονητικού κέντρου, ανακοίνωση η οποία έφερε τα πάνω κάτω στη λίγκα. Οι οπαδοί απαιτούσαν την παραδειγματική τιμωρία των Τιτάνων για την ανυπακοή τους, που κυμαίνοταν από παραίτηση του αγώνα με τους Bills στα χαρτιά (κάτι σαν τον Παναθηναϊκό στην Ευρωλίγκα), μέχρι κι αφαίρεση draft picks. Oι Titans, για αντίποινα, ξέσπασαν⋅ και τα σπασμένα τα πλήρωσαν οι δύσμηροι, απροετοίμαστοι Bills.
Δώστε προσοχή σε αυτόν τον αγώνα. Δεν είναι μόνο το απρόβλεπτο της κατάστασης, αλλά και το κυνήγι στις division τους. Raiders και Patriots δεν είναι μακριά από τις 2 ομάδες, κι ήττα για μία μπορεί να τη φέρει σε δύσκολη θέση. Μπορείτε να προβλέψετε τον νικητή;
Tο είχαμε δώσει τόσες φορές για Super Bowl, για Sunday/Monday Night Football, για ό,τι θέλανε, και τελικά θα το ξαναδούμε, 2 χρόνια μετά. Ξέρω ότι θέλατε να δείτε το Jets v. Dolphins, που είναι την ίδια ώρα, αλλά κάντε την καρδιά σας πέτρα και προσπαθήστε να εστιάσετε στο συγκεκριμένο.
Tom, ποιο ματς είναι αυτό μεταξύ εσένα και του Rodgers;
Ο Aaron Rodgers έχει αγωνιστεί ενάντια σε ομάδα του Tom Brady τρεις φορές στην καριέρα του, και τις 2 ήταν βασικός. Οι δυο τους μετράνε από μία νίκη, και μία ήττα. Το 2014, οι Packers κέρδισαν τους Patriots με διαφορά 5 πόντων, και στο τέος της σεζόν, οι Patriots χαμογέλασαν τελευταίοι, κερδίζοντας το Super Bowl. Το 2018, οι Patriots κέρδισαν τους Packers με διαφορά 14 πόντων… και στο τέλος κατέκτησαν το Super Bowl. Βλέπετε ένα pattern ή μόνο εγώ;
Εδώ όμως, οι Packers δεν παίζουν με τους Patriots, αλλά με την Tompa Bay, η οποία είναι επίσης πρωτοπόρα στη division της. Ίσως για πρώτη φορά σε αναμέτρηση μεταξύ τους, η ομάδα του Rodgers είναι το φαβορί, έστω και με μικρή διαφορά, όντας αήττητοι και σε απρόσμενη φόρμα.
Οι Buccaneers χρειάζονται νίκη για να εξασφαλίσουν ένα υγιές προβάδισμα στην division τους, και μία μεγάλη νίκη για να αποδείξουν ότι δεν είναι απλώς τυχεροί. Οι Packers έχουν τους Chicago Bears να αναπνέουν στο σβέρκο τους, οπότε και για εκείνους η νίκη είναι μονόδρομος.
Bold Bet α λα Αλέφαντος της εβδομάδας
Nίκη Browns (ρεκόρ 2 – 2)
Mε κρέμασε η Σαλάτα Κηπουρού δύο αγωνιστικές πριν, κι αναγκάστηκα να πάρω ρεπό από τη σύγχυση. Τι πας και μπλέκεις με σαλάτες, θα μου έλεγε η κυρά μου; Η κατάσταση απαιτεί μάσημα ατσαλιού, κι αυτό είναι που επιδεικνύει ο Καφενές τις τελευταίες εβδομάδες. Έχουν κι αυτόν τον Οντέλ Τζούνιορ, και τον Kαρίμ που μου θυμίζει τον Καρεμπέ στις δόξες του. Ποιος κηπουρός, και ποια ατσαλένια αυλαία. Ο Φούρναρης θα τους ψήσει το ψάρι στα χείλη, και θα βγάλει και το ψωμί του.
Από εμένα και το NFLGreece, σας ευχόμαστε καλή αγωνιστική!
Previous Post Τα ματς της εβδομάδας: Week 4
Next Post Τα ματς της εβδομάδας: Week 11
About The Author: Στεφανία Λ.
Οπαδός των St. Louis Rams από το 2004 και του αθλήματος, έπειτα από τυχαίο συμβάν. Με τα χρόνια, βρήκε λιμάνι στη Βαλτιμόρη και στους Ravens, αλλά θα θυμάται πάντα το 1999. Λάτρης των underdogs, των nail biting αγώνων, και παικτών που της γεμίζουν το μάτι. Μιλάει πολύ, λατρεύει την έρευνα και το ιδανικό της βράδυ πλαισιώνεται από ζεστή σοκολάτα και έναν καλό αγώνα ή mixtapes από το Κασετόφωνο. H αντικειμενικότητά της πηγαινοέρχεται ανά βδομάδα.